Friday, October 13, 2017 10:42 AM - New York, US
Virgin Group Virgin Hyperloop One sustainable transportation Hyperloop One global strategic partnership DevLoop Richard Branson Kenner: ‘Geen rede tot kommer oor sonvlam nie’ | Maroela Media
Kenner: ‘Geen rede tot kommer oor sonvlam nie’
ŉ Kenner sê daar is geen rede tot kommer na ŉ baie sterk sonvlam-uitbarsting wat se bestralingstorm Dinsdagmiddag die aarde tref nie.
News24 berig dat die sonvlam tot wydverspreide paniek gelei het op sosiale netwerke met talle mense wat meen die einddag is hier.Kobus Olckers, ’n ruimteweervoorspeller van die Ruimteweer-waarskuwingsentrum by die Hermanus Magnetiese Observatorium, sê egter die sonvlam is nie dodelik nie. “Indien jy sou doodgaan van die sonvlam sou jy gister (Maandag) doodgegaan het aangesien die ontploffing op die son gisteroggend plaasgevind het. Wanneer koronale massa-uitwerping plaasvind is die eerste ding wat die aarde tref X-strale; die ultraviolet strale. Hulle vat sowat agt minute om van die son na die aarde te beweeg. Dié bestraling kan mense affekteer, maar nie die bestraling wat vandag die aarde bereik nie.” Die bestraling het wel ŉ invloed op telefoonlyne, kragnetwerke en internetverbindings. Daar is tans verhoogde sonaktiwiteit aangesien die son, wat op sy eie as draai, elke elf jaar sy nood- en suidpool omruil. Die proses het reeds verlede jaar begin en sal na verwagting ŉ piek bereik teen die einde van die jaar of vroeg volgende jaar. Lees meer hier.
Beeld berig dat die intensiteit van die bestraling vanmiddag in Suid-Afrika ‘n hoogtepunt sal bereik. Volgens berigte is mense aangeraai om indien moontlik nie vanmiddag in regstreekse sonlig te wees nie. Dit is die sterkste sonvlam-bestralingstorm sedert 2005. Lees meer hier.
Chanelle Henning-moord: Beskuldigde het eksvroue gedreig
Video: SA tromspeler se video’s kry 100 miljoen trefslae op Youtube